Държавен вестник, бр. 13, 2012 г., стр. 51

БРОЙ  13	
Д Ъ Р Ж А В Е Н  В Е С Т Н И К 	
СТР.  51  
Лицата, придобили професионална квалифи-
кация по професията „Сътрудник в маркетин-
гови дейности“, могат да се обучават по всички 
професии от област на образование „Стопанско 
управление и администрация“, като обучени-
ето по общата задължителна професионална 
подготовка, единна за всички професионални 
направления, се зачита. 
Лицата, придобили професионална квалифи-
кация по професията „Сътрудник в маркетингови 
дейности“, имат възможност за повишаване на 
квалификацията си в курсове и семинари, орга-
низирани от професионални гимназии, центрове 
за професионално обучение, браншови или про-
фесионални организации и др.
2.3. Възможности за професионална реали-
зация съгласно Националната класификация на 
професиите и длъжностите (НКПД – 2011), ут-
върдена със Заповед № РД-01-931 от 27.12.2010 г. 
на министъра на труда и социалната полити-
ка, изм. и доп. със заповеди № РД-01-204 от 
28.02.2011 г., РД-01-426 от 30.05.2011 г. и РД-01-529 
от 30.06.2011 г. 
Придобилите втора степен на професионална 
квалификация по професия „Сътрудник в марке-
тингови дейности“ могат да постъпват на работа 
на длъжности (професии), включени в единична 
група 3339 Посредници в бизнес услугите, н.д., 
както и други подобни, допълнени при актуали-
зиране на НКПД.
3. Цели на обучението
3.1. Цели на обучението по общата задължи-
телна професионална подготовка – единна за 
всички професионални направления
След завършване на обучението по професията 
обучаваният трябва да:
• изброява правилата за здравословни и без-
опасни условия на труд;
• прилага изискванията за опазване на окол-
ната среда;
• познава правата и задълженията си като 
участник в трудовия процес съгласно Кодекса 
на труда, разбира договорните отношения между 
работодател и работник; 
• умее да формулира проблеми, задава въпро-
си, прави отчет на извършената работа, устано-
вява и поддържа делови отношения с клиенти 
и доставчици; 
• познава стопанското устройство на стра-
ната, разбира съществуващите икономически 
отношения, процеси и явления и прави изводи 
за факторите, които ги пораждат;
• разбира своята роля в дейността на фирма-
та, съзнава необходимостта от повишаване на 
квалификацията си;
• умее да намира, въвежда, създава и об-
работва информация с помощта на компютър;
• умее да работи с офис техника, в т.ч.: те-
лефон, телефонна централа, факс, компютър, 
скенер, копирна машина и др.;
• умее да работи в екип;
• умее да се справя със задачи на работното 
място, като осъществява комуникация на чужд 
език.
3.2. Цели на обучението по отрасловата задъл-
жителна професионална подготовка, единна за 
всички професии от професионално направление 
„Маркетинг и реклама“
След завършване на обучението по професията 
обучаваният трябва да:
• познава организационната структура на 
дружеството и дейността на своите колеги; 
• умее да изготвя различни рекламни и марке-
тингови материали по предоставено му задание;
• описва основните принципи при провеждане 
на маркетингово проучване;
• изброява видовете комуникационни канали 
при провеждане на рекламна кампания;
• познава и описва изискванията, на които 
трябва да отговаря рекламната/маркетинговата 
кампания;
• умее да представя количествени и качестве-
ни данни чрез графики, таблици и презентации;
• притежава знания и умения за проучване 
на потребителското търсене;
• познава и описва етапите при планиране 
на рекламна кампания;
• познава процеса и методите за анализ на 
данните при изготвяне на доклад от маркетин-
гово проучване;
• притежава добри компютърни умения и 
необходимите познания за работа с различни 
софтуерни продукти;
• спазва етичните норми на поведение при 
общуването си с колеги и клиенти.
3.3. Цели на обучението по специфичната за 
професията „Сътрудник в маркетингови дей-
ности“ задължителна професионална подготовка 
След завършване на обучението по професията 
обучаваният трябва да:
• изброява етапите и необходимите ресурси 
при провеждане на маркетингово проучване;
• изброява видовете маркетингови проуч-
вания;
• познава видовете и ролята на въпросниците 
и анкетните карти;
• познава и описва общите принципи и правила 
при съставяне на въпросници и анкетни карти;
• различава видовете въпроси, които се 
включват във въпросниците и анкетните карти;
• изброява видовете методи за събиране на 
първични данни;
• изброява различните методи за обработка 
на данни;
• притежава знания и умения за кодиране на 
анкетни карти и въпросници;
• притежава знания и умения за въвеждане 
на първичните данни от анкетните карти и въ-
просниците в електронни формуляри;
• умее да събира и систематизира информация 
от медии и интернет за различни видове пазари, 
продукти и услуги.